საბით იბნ კურა
აბულ -ჰასან საბით იბნ კურა ალ -ჰარანი (არაბ. ثابت بن قرة, ლათ.: Thebit/Thebith/Tebit; 836, ჰარანი — 18 თებერვალი, 901, ბაღდადი)—სირიელი არაბი მათემატიკოსი, ექიმი, ასტრონომი და მთარგმნელი, რომელიც ცხოვრობდა ბაღდადში მეცხრე საუკუნის მეორე ნახევარში აბასიანთა მმართველობის დროს. იყო ცნობილი მათემატიკოსების—მუჰამად აჰმადის და ალ-ჰასანის (ბანუ მუსა) მოსწავლე. მუშაობდა ბაღდადის „სიბრძნის სახლში“. საბით იბნ კურამ მნიშვნელოვანი აღმოჩენები გააკეთა ალგებრაში, გეომეტრიასა და ასტრონომიაში. ასტრონომიაში იგი ითვლება პტოლემეს სისტემის ერთ -ერთ პირველ რეფორმატორად, ხოლო მექანიკაში — სტატიკის ფუძემდებელად.